Carcaixent continua amb el seu Pla d´Esterilització Felina
12 de març de 2019

Carcaixent

La Regidoria de Protecció Animal de l´Ajuntament de Carcaixent ha arribat a un acord per a esterilitzar 40 gats més provinents del Pla Colonial. El Pla, aprovat per l’Ajuntament el passat mes d’agost, té com a objectiu el registre, cura i alimentació de forma adequada de les colònies felines autoritzades pel consistori per tal de controlar de forma organitzada les colònies de gats de la localitat.

Per a esta segona onada d’esterilitzacions van a destinar-se 2.700 euros, que se sumen als 2.000 invertits en la primera fase i, segons han informat des de la Regidoria de Protecció Animal hi ha consignació per dur a terme més intervencions durant el 2019. Al finalitzar esta campanya ja s´hauran esterilitzat al voltant de 100 gats del Pla Colonial des de l’Ajuntament, a les que se sumarien les que realitzen les protectores Gats de Carcaixent, Connexió Felina i altres persones voluntàries de forma desinteressada.

La nova fase de la campanya d’esterilització forma part de les iniciatives que s’estan duent a terme des de fa un temps ençà per evitar la proliferació incontrolada d’estos felins. L’objectiu últim del Pla Colonial és tenir cura de la seua salut, reduir la brutícia i augmentar la sensibilitat veïnal sobre la convivència amb els gats.

Cal remarcar que actualment el Pla Colonial de Carcaixent compta amb 29 persones voluntàries, 2 responsables, 1 veterinària encarregada de la salubritat de les colònies i 12 punts autoritzats per a alimentar a la població felina. Xifra que és pretén augmentar amb les noves iniciatives i jornades de formació que és tenen previst dur a terme. Qualsevol persona interessada en participar en este projecte podrà contactar amb l’Ajuntament al telèfon 962457607 o al correu electrònic: proteccio.animal@carcaixent.es per a adherir-se a les normes del Pla.

Les castracions, a l’igual que les realitzades en la primera fase, es realitzaran de forma organitzada seguint el mètode CER (Captura, Esterilització, Retorn) on la intervenció humana per al control de colònies es basa en principis ètics i humanitaris. Així, el protocol consisteix a capturar els gats per a dur-los a un centre veterinari on s’efectua un diagnòstic de l'animal, es desparasita i s'aplica antibiòtic si ho considera el/la professional del centre. Tots els gats i gates s'esterilitzen i s’identifiquen abans de retornar-los a la seua colònia per evitar la multiplicació de la prole.

Estes actuacions, com han posat de relleu des de la Regidoria de Protecció Animal, produeixen un benefici immediat als animals, atès que al disminuir el seu nombre facilita la seua atenció i, sobretot, s'eviten els problemes associats a la superpoblació: lluites pel territori, desnutrició i malalties. A més, fa augmentar l’esperança de vida i rebaixa els possibles problemes de salubritat i queixes veïnals. De forma simultània, des de la Regidoria de Protecció Animal és continua treballant per controlar els punts on s’alimenta de forma no autoritzada als gats per tal d’identificar a les persones que ho fan i donar-los la formació corresponent acordada en el Pla Colonial

Per al Regidor de Protecció Animal, Carles Albert, esta actuació és una més de les que és venen realitzant dintre del Pla Colonial i assegura que l´Ajuntament continuarà vetlant per la seua correcta implantació «per tal de garantir el màxim benestar possible per als gats de Carcaixent i la bona convivència entre la població felina i la ciutadania en l’espai que compartim», ha afegit.